Pressemeddelelse

Dato: 23. juni 2022

# Grenaa skal klimasikres

Grenaa Havn og by skal sikres mod havet og vandet fra Kattegat. Flere rådgivere har konkurreret om at skabe en udviklingsplan med konkrete og realiserbare klimatilpasningsløsninger. Kommunalbestyrelsen udpegede d. 21. juni det rådgivende team, der skal arbejde videre med udviklingsplanen.

I forbindelse med et projekt støttet af Kystdirektoratet & Realdania, under partnerskabet Byerne og det stigende havvand, har Norddjurs Kommune i partnerskab med Grenaa Havn, Aqua Djurs og Dansk Kyst og Naturturisme arbejdet for at klimatilpasse og udvikle Grenaa. *"Som resultat af et grundigt forarbejde og et stærkt partnerskab, er projektet nu nået en milepæl"*, udtaler Jens Meilvang, formand for §17, stk. 4-udvalg for bæredygtig udvikling og klimasikring Norddjurs, og han fortsætter: *"Vi glæder os til et spændende samarbejde med det vindende rådgiverteam LYTT, NIRAS og NORRØN, som vil arbejde videre med klimatilpasning af Grenaa Havn, å og by"*.

Der bliver lyttet- hele vejen rundt

Det vigtige i udvælgelsen af den endelig rådgiver har været, at det var en plan, der kunne tilpasses, deles op i etapers samt, at planen respekterer det maritime DNA: *"Det har været udslagsgivende, at det vindende rådgiverteam har vist stor indsigt i de begrænsninger og potentialer Grenaa har. Ligeledes har det vægtet højt, at teamet vil arbejde med stor borgerinddragelse, så udviklingsplanen afspejler indsigt og forståelse for lokales ønsker og behov. Generelt har de en dybdegående forståelse både for vand og byens udvikling",* siger klimakoordinator Sidsel Kontni Prahm.

Team LYTT, NIRAS og NORRØN vinder fordi:

* Teamet har ambitioner og ønsker om at involverer byen og dens borgere i arbejdet med at udvikle en fælles udviklingsplan for Grenaa, der beskytter mod fremtidige oversvømmelser.
* Teamet er nytænkende og innovativ i deres blik for potentialerne i Grenaa by og havn, med sin ideelle placering på Jyllands næse
* Teamet har et særligt fokus på at udarbejde forslag til klimatilpasningsløsninger og deres finansieringsmuligheder, der faktisk kan etableres fleksibelt og etapevist i takt med en stigende oversvømmelsestrussel.

Nu skal rådgiverteamet indkaldes til forhandlinger, hvor de vigtige detaljer kommer på plads. Herefter vil den endelig procesplan for involvering og dialog i forhold til projektet blive fremlagt. Men i løbet af sommeren og frem mod årsskiftet har man have mulighed for at blive involveret i projektet. Det seneste tiltag er en såkaldt klimabus, der vil have sit hjemsted på Grenaa Sydhavn, men også forventes at besøge andre udvalgte steder i kommunen. Her vil der blive rig mulighed for at blive inspireret eller dele sine holdninger og ideer i forbindelse med både klimatilpasningsprojektet i Grenaa, men også klima- og energitilpasning af kommunen generelt.

Det er muligt at finde mere information om projektet på hjemmesiden, hvor også de tre rådgiverteams tilbud kan ses.

Hjemmesiden:

https://norddjurs.dk/borger-og-selvbetjening/klima-og-energi/grenaa-naese-for-vand

For yderligere oplysninger eller kommentarer kontakt:

Sidsel Kontni Prahm

Skp@norddjurs.dk

Tlf. 8959 4045